สวัสดีค่ะ น้องสาวอายุ11ปี มีประจำเดือนครั้งแรกมา3-4วัน แล้วเดือนต่อมาก็ไม่มีประจำเดือน แล้วเกิดอาการปวดหัว คลื้นไส้ อาเจียน แบบนี้มีผลข้างเคียงอะไรไหมค่ะคุณ
สวัสดีค่ะ หากเพิ่งอายุ 11 ปี และเพิ่งมีประจำเดือนมาครั้งแรกในเดือนที่แล้ว แล้วในเดือนต่อมา ยังไม่มีประจำเดือนมา ถือว่ายังไม่ได้ผิดปกติอะไรค่ะ เพราะรังไข่ยังผลิตฮอร์โมนได้ไม่สมบูรณ์ การตกไข่ย่อมยังไม่สมบูรณ์และสม่ำเสมอ ดังนั้น ก็ควรรอประจำเดือนต่อไปก่อนค่ะ ในช่วงวัยรุ่น ย่อมมีระยะห่างระหว่างรอบเดือนที่ไม่สม่ำเสมอ และอาจนานถึง 45 วัน หรือมากกว่านั้นก็ได้ค่ะสำหรับอาการปวดหัว คลื่นไส้ อาเจียน อาจเป็นอาการก่อนการมีประจำเดือนมาก็ได้ค่ะ โดยมักเกิดขึ้นในช่วง 1 สัปดาห์ก่อนที่จะมีประจำเดือนมา ดังนั้น หากหลังจากนี้ ได้มีประจำเดือนมา แล้วอาการต่างๆ ได้หายไป ก็ถือว่าไม่ได้มีอะไรผิดปกติค่ะนอกจากนี้แล้ว ก็อาจเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ ผลข้างเคียงจากการทานยาบางอย่าง การมีความเครียด วิตกกังวล นอนดึก นอนไม่พอ เป็นต้นทั้งนี้ ไม่ว่าจะเกิดจากสาเหตุใด ในเบื้องต้น ก็ควรจิบน้ำเปล่าบ่อยๆ และอาจจิบน้ำเกลือแร่ร่วมด้วย ทานอาหารที่ย่อยง่าย ไม่ทานของทอด ของผัด งดทานขนมกรุบกรอบต่างๆ ไม่ทานอาหารรสจัด ไม่ทานเผ็ด งดการดื่มน้ำอัดลม ชา กาแฟ โกโก้ เป็นต้น นอนพักผ่อนให้เพียงพอ งดการใช้สายตาจ้องมือถือและคอมพิวเตอร์มากไป และอาจทานยาแก้คลื่นไส้ อาเจียน เช่น เมโทโคลพราไมล์ เป็นต้น แต่หากอาการเป็นมาก คืออาเจียนมากจนดื่มน้ำและทานอะไรไม่ได้ ก็ควรไปพบแพทย์เพื่อรักษาค่ะ